JUMAL KÕNELEB
Tere tulemast jälle Jani ja Joy seltsi!
Eelmises saates püüdsime taas taguda vaatajatele pähe seda,
et Jumal on lähedane ja imeline. Sellega jätkame ka täna.
Jumal tahab olla meiega koos.
Meile sai see imeline uudis selgeks siis, kui saime usklikuks.
Sel ajal polnud meie suhe Jumalaga veel lähedane.
Juhtus aga erinevaid asju ja me kuulsime erinevaid õpetusi,
mis aitasid meid leida lähedase suhte Jumalaga.
Sellest alles algas meie usuelu. Enne seda oli see
rügamine või sooritamine, mitte just eriti meeldiv pingutamine.
Kui leidsime lähedase suhte Jumalaga, sai kõik korraga mõtte.
Korraga muutus me elu tõeliselt elamisväärseks.
Sellele järgnes igasuguseid asju, näiteks ka see teletöö.
Selle teletöö osas tunneme, et meie südamel on kõige enam
ja põhiliselt just selle elava Jumala suhte vahendamine igale vaatajale.
See on meie palveteema number 1.
Et iga saate vaataja võiks saada jaole, et temagi võib pääseda Jumala ligi
või on juba Jumala lähedal
ning võib õppida Teda tundma.
Esimene asi, mida me tahame sulle kinnitada,
on see, et Jumal elab.
Ta on elav Jumal. Ta on igati tegutsemisvõimeline
ja väeline ja tugev ja elav. Ta ei istu kuskil kauge pilve peal.
Ta on siin, meiega koos ja elab, tegutseb ning tahab aidata meid kõiki
meie argipäevas ja igapäevastes asjades.
Ta elab!
Teine asi, mida me tahame esile tuua, on see, et Ta räägib.
Ta elab ja Ta räägib.
Ta on kõnelev Jumal. Ta pole mingi pruntsuu,
kes istub vaikides. Ta ei kuula niisama vaikides meie palveid.
Ta suhtleb. Ta tahab olla ühenduses meiega. Kui me läheneme Talle,
siis läheneb Tema meile. Ta räägib. Ta on jutukas. Ta tahab rääkida koguaeg.
Ta tahab kogu aeg olla ühenduses ja kogu aeg anda tarkust ja julgustust.
Ta ütleb imelisi asju ja on meie kõrval.
Kogu aeg. Päris kogu aeg - trammis, bussis, siin telestuudios,
autos, teel siia, koduteel. Igal hetkel.
Tõesti. Kui on nii, nagu Piibel ütleb, et Jumal elab meie sees,
et me oleme Püha Vaimu tempel,
kuidas ma siis peaksin Tema poole hüüdma?
Kui Ta elab minu sees. miks ma peaksin Teda siis otsima?
Ta ju elab minu sees.
See on saladus, millest Jeesus rääkis Luuka 8:10
Teile on antud ära tunda Jumala riigi saladusi,"
Jeesus ütleb oma jüngritele:
"Teile on antud ära tunda Jumala riigi saladusi." Mulle tundub,
et mida enam ma saan ilmutuslikku teadmist Piiblist,
et justkui saladused paljastuksid. Need on nagu aarded. Või mis, Joy?
Need on nagu kallihinnalised juveelid, mis on minu elus.
Need ei tuhmu kunagi. Tähtsaim saladus on see,
mida Joy just ütles, et Jumal elab tõesti meis
ja me võime Teda tundma õppida.
Piiblis on see kirjas Koloslastele kaunilt väljendatud-
Kl.1:26-27 "seda saladust, mis oli varjatud endiste aegade
ja sugupõlvede eest, nüüd on aga avaldatud tema pühadele,
kellele Jumal tahtis teada anda, mis on selle saladuse kirkuse rikkus
kõigi rahvaste seas."
Mis see on?
"Kristus teie sees, kirkuse lootus."
Jeesus elab igas usklikus. Jeesus elab minus, Joys,
Ta on siin. Ta pole kaugel.
Kui sa oled võtnud Jeesuse vastu, siis Ta on seal, kus oled sina.
Lähemal sulle, kui keegi teine.
Ta tahab sinuga rääkida.
Ta tahab sind puudutada, Ta tahab, et sa õpid Teda tõeliselt tundma.
Täna tahame rääkida just sellest, et igaüks meist võib õppida
kuulama Tema häält.
Ta on tõesti kõnelev Jumal. Me võime Tema häält kuulama õppida.
Ta pole kaugel, sa ei pea karjuma, et Ta kuuleks,
ega otsima mööda kambreid või kogudusi.
Kui oled võtnud Jeesuse vastu ja oled uuestisündinud,
siis on Jeesus sinu südames ja sa võid kuulda Tema häält.
Johannese 10:27 ütleb:
"Minu lambad kuulevad minu häält ja mina tunnen neid
ja nad järgnevad mulle." Jh.10:14 "Mina olen hea karjane
ja tunnen omi ja minu omad tunnevad mind."
Me kuuleme Tema häält. Igaüks. Iga selline vale, et sa ei kuule
või ei suuda kuulda, tuleb kiirelt prügiämbrisse heita.
Igaüks kuuleb. Sina, sina ja mina.
Me kõik, Jeesuse järgijad, kuuleme.
Nii on Jeesus ütelnud: "Minu lambad kuulevad".- Nad kuulevad!
Aga kuidas siis Jumal räägib?
Kas ma võin rääkida, kuidas see minu puhul juhtub?
Ma arvasin omal ajal, et Jumal räägib ainult valitud isikutega.
Vanas Testamendis me näeme, et Jumal võidis teatud inimesed
ja mõned Ta võidis prohvetiteks, kellele Ta andis selgelt ülesande
vahendada rahvale seda, mida Jumal rääkis.
Näiteks Saamuel, kes juba väikese poisina õppis kuulama Jumala häält,
kui Issand hüüdis teda: "Saamuel, Saamuel!"
Ma mõtlesin, et prohvetianniga inimesed kuulevad Jumala häält,
aga minul tuleb leppida sellega, mis on Jumala Sõnas kirjas.
Aga ilma Püha Vaimuta muutub see raamat kergesti üsna konarlikuks,
kui nii võib Piibli kohta öelda.
Piibel ise ütleb ju, et kirjatäht suretab, aga Vaim teeb elavaks.
Ilma Püha Vaimuta ei saa me õppida Jumalat tundma. Kas nii võib öelda?
Võib, sest Sõna ütleb: Vaim elustab.
Vaim teeb selle Sõna elavaks, nii, et me mõistame seda
ja nende sõnade kaudu räägib Jumala süda.
Näiteks meenub kuidas ma mõtlesin Vana Testamendi üle ja sellest,
kui range pildi see loob Jumalast. Või vähemalt mulle sellal lõi.
Ja tunnetasin, et Püha Vaim juhatas mind Jeremija raamatut lugema.
Nähes, kuidas Jumal Jeremija kaudu üritas kümneid aastaid kannatlikult
oma rahvaga kontakti saada, rääkis rahvale head, julgustas,
püüdis oma rahvani ulatuda, kes jättis Ta maha, rääkides Tast' halba
ei teinud väljagi, teenis ebajumalaid ja tegi mida tahtis.
Ja ometi sirutus Jumal Jeremija kaudu jätkuvalt kümneid aastaid
oma rahva poole... Ma mõistsin, kui kannatlik on Jumal.
Ta on armastusest nii tulvil.
Püha Vaim avab meile Sõna ja saladuseks Jumala hääle kuulmises
on mõista, et Püha Vaim elab nüüd meis ja Jeesus istub Isa paremal käel
ja ka Isa on Taevas, aga Püha Vaim on siin.
Tema on Jumal maa peal. Täpselt nagu Jeesuse kohta öeldakse,
et Ta on Immaanuel, mis tähendab: Jumal on meiega / Jumal meie seas.
Püha vaim on nüüd Immaanuel. Kui oled uuestisündinud,
siis Püha vaim elab sinus ja Tema on, kes teeb ristiusu elavaks.
Ta on isik, keda sa võid tundma õppida. See muutis minu elu.
Meie elu muutus, kui mõistsime, et Püha Vaim on tõesti isik,
mitte mingi jõud, võidmine või armuand. Ta on Jumal.
Ta tahab, et me tunneksime Teda.
Siis me õppisime kuulama Tema häält.
Mäletan seda praegugi, kuidas esmakordselt kuulsime
õpetust selle kohta, et Püha Vaim tahab olla meie sõber.
Ma austasin Püha Vaimu, mulle tundus see kummaline,
et Jumal võib olla nii lähedane. Kas Jumal tõesti tahab olla nii lähedal?
Vaatame, mida Piibel ütleb - kas Jumal võib nii lähedane olla?
Jeesus ise ütleb Jh.15:15 "Ma ei nimeta teid enam orjadeks,
sest ori ei tea, mida ta isand teeb.
Teid olen ma nimetanud sõpradeks." Ma olen teid nimetanud sõpradeks.
Jeesus nimetab meid oma sõpradeks.
Aga kui paljud meist on veel üksnes Tema teenijad,
kes päevast päeva üritavad olla head kristlased,
teenides Teda ponnistades, koorma all, pidevalt ebaõnnestudes.
Aga kui saaksid olla Jeesuse sõber?
Mis siis, kui Piiblis öeldu on tõde
ja sa oledki Jeesuse sõber ja Jeesus tahab olla sinu sõber.
Kui see on tõde, mida Ta ütleb Ilmutusraamatus:
"ma seisan ukse taga ja koputan, et tulla sisse ja õhtustada koos sinuga."
Milline Jumal! Ta tahab õhtustada koos meiega! Olla koos meiega.
Ta ei taha mitte millegi sooritamist. Tegelikult on Jumal selline.
See vabastas minu usuelu täiesti. Võti on see,
et me õpime kuulama Tema häält. Selle kaudu saab Jumal elavaks.
Võiksin ju näiteks Joyga käia mitu aastat, aga kui me ei räägi midagi,
siis oleks see väga raske. Raske oleks suhelda
ja kui me algusest peale poleks rääkinud,
siis ma ei saaks väita, et ma tunnen Joyd.
Kui sa õpid kuulama Issanda häält, siis sa õpid Teda tundma.
Aga Jumal on ju püha, Ta on valgus, Temas ei ole mingit pimedust -
mis saab siis, kui olen pattu teinud? Kui olen selline, nagu olen?
Võid sa ikkagi minna Tema ligi?
On Ta on ikkagi su lähedal? - Kas ma julgen läheneda?
Kas Ta läheb siis ära? Kas Ta tõesti lepib sellega, teades,
milline ma oma sisimas olen?
Tõde on taas see, mida Sõna õpetab.
Kui oled Jeesuse vastu võtnud, ei hülga Ta sind kunagi.
Ükskõik, mida sa teeksid. Ta ei jäta ega hülga sind kunagi.
Kui me võtame vastu Jeesuse, siis võtame vastu ka Tema õiguse.
Teisisõnu me kõlbame Jumalale, kuigi me pole täiuslikud.
Temas me oleme täiuslikud.
Seepärast võime alati Talle läheneda ja tulla Tema ligi.
Kas räägin, kuidas võib kuulda Issanda häält?
Piibel räägib nimelt, et Taevariik kuulub lapsemeelsetele.
Kuuldes sellest, et minagi võin kuulda Jumala häält,
olin väga elevil. Panin ukse kinni, istusin oma toas
ja ütlesin: "Tere hommikust, Püha Vaim!"
Olin just lugenud sellenimelist raamatut.
Mõtlesin, et nüüd Püha Vaim vastab mulle sama.
Aga ma ei kuulnud midagi. Õnneks olin kuulnud ka õpetust,
et kõik mis Jumalariigiga seondub, tuleb ja saab vastu võtta usu kaudu.
Kui olin seal hetke oodanud ja mõtlesin, et olen rumal
või siis Jumal ei kuule mind, loobusin ma nendest mõtetest,
sest teadsin, mida Sõna ütleb - Ta kuuleb mind. Teadsin, et pole rumal.
Otsustasin uskuda, mida Sõna ütleb. Seda, et Ta on mu lähedal.
Võin ka nüüd teha nii, nagu ma tegin seekord.
Panin lihtsalt silmad kinni ja võtsin usu läbi vastu, et Jeesus on mu lähedal.
Võin nüüdki vaimus näha, kuidas Ta seisab siin mu kõrval.
Ma näen pisaraid Tema silmis.
Ta on nii rõõmus, et Ta võib rääkida sulle.
Ta on nii rõõmus, et keegi räägib tõtt.
Selle kohta, et Ta tõesti tahab olla lähedal. Ta tõesti hoolib.
Tõesti hoolib.
Oh, tänu Jeesus!
Ta lihtsalt naeratab ja naerab.
Ta tahab vabastada mind ja ütleb: "Piisab, et sa lihtsalt oled, Jan."
Ma ei pea ennast võrdlema kellegiga, olen just sellisena sobiv.
Nii lihtne see ongi. Samal kombel saan vaadata,
mida Ta teeb ja küsida, mida Ta tahab öelda Joyle või sulle.
Mõni võib öelda, et see on ju prohveteerimine! Nii see on.
Aga selles polegi keerulisem. Jumal polegi kaugem.
Tema riik kuulub tõepoolest neile, kes on lapsemeelsed.
See pole lihtsalt ettekujutus. See on tõsi.
Kuidas me teame, et ei kuule valesti? Kuidas me teame, et see pole
lihtsalt minu fantaasia vili? See võib ju olla lausa ohtlik.
Muidugi. Mõnikord võime kuulda hoopis muud. Minagi kuulsin kord,
et võidan järgmisel pühapäeval lotoga. Aga ei võitnud.
Muidugi võime valesti kuulda. Ütled, et see võib olla ohtlik.
No jah, ma olen ise veel psühholoog ja räägin, et Jumal räägib...
Küsimus pole häälte kuulmises. Ta räägib meie mõtete kaudu.
Me võime mööda panna. Ja ka Piibel ütleb,
et harjutamise kaudu me õpime neid asju.
Mõnikord võib tõesti valesti minna.
Aga sama palju võib ka Sõna tõlgitsemisega
mööda panna ja eksida.
Ka see võib olla ohtlik. Kuid me ei õpi kunagi midagi,
kui ei julge proovida.
Ma tahan õppida Jeesust veel lähemalt tundma.
Vahet pole, mida teised ütlevad.
Jeesus on mulle kõige tähtsam. Ta on puudutanud mind mitmeid kordi
ja Ta on mulle kõige armsam, nii et vahet pole, mida teised ütlevad.
Muidugi ma vahel olen nn. "kuulnud" valesti.
Ja peab olema alandlik ja mõistma, et vahel me tõesti kuuleme valesti.
Olulisim on mõista, et Jumal ei räägi kunagi oma Sõna vastu.
Ta ei ütle sulle midagi, mis on vastuolus Sõna ilmutusega.
Ja teiseks - kuula nüüd: Jumal räägib oma Sõna kaudu.
Ära kunagi loe seda, nagu mingit juturaamatut.
See on Jumala Sõna sulle ja mulle.
Enamasti ma ei loe seda lihtsalt järjest, kuigi vahel juhtub sedagi...
Püüan enne lugemist meeles pidada, et Püha Vaim teeks mulle Sõna elavaks.
Et ta räägiks minuga oma Sõna kaudu.
Kui ma siis loen, saab see Sõna korraga elavaks.
See on see kõige imelisem viis ja samas kõige sagedasem viis,
kuidas Jumal minuga räägib.
Kui mul on mõni mure, meenub mulle mõni kirjakoht. Nt. Psalm 11
ja kui ma seda loen, siis räägb see just minu eluolukorra kohta.
Aga kõik on harjutamise asi.
Mõtle, et sul on võimalus leida lähedane suhe Issandaga.
Suhe, mis kannab läbi kõigest su elus.
Pole nii, et pead ootama surmani ja Taevasse pääsemiseni,
et kohtuda Jeesusega.
Muidugi kohtud siis Jeesusega, aga Ta on siin juba praegu.
Ta on juba nüüd koos sinuga Püha Vaimu kaudu
ja sa võid õppida Teda tundma juba nüüd. Su elu võib muutuda nüüd.
Jeesus ütleb, et elu pole see, et me pääseme Taevasse,
vaid igavene elu on see, et me tunneme Teda. Selles on igavene elu.
Jeesus ütleb: "Mina olen igavene elu."
See on hinnalisem kõigest.
Imelisem kui mistahes inimsuhe. Selle nimel tasub näha vaeva
ja vahet pole, kui vahel kukudki läbi. Tõused ja jätkad.
Jumal räägib meiega otse me südames ja Jumal räägib meiega Sõna kaudu.
See on usaldusväärne allikas.
Kui siit uurid, leiad, mida Ta on rääkinud erinevatele inimestele ja prohvetitele.
Heebrea. 1:1 ütleb: "Jumal, kes muiste palju kordi ja mitmel viisil rääkis
esivanematele prohvetite kaudu,
on nüüd päevade lõpul rääkinud Poja kaudu,"
st. Jumal räägib meile ka Jeesuse kaudu.
Jeesuse ülesanne oli tulla maa peale ja rääkida meile, milline Jumal on.
Ja näidata meile oma tegudega, milline Jumal on.
Jumal räägib Jeesuse kaudu. Kui me uurime, milline Jeesus on,
mida Ta teeb ja mida Ta soovib, mida Ta ütleb,
siis me teame, et selline on Jumal.
Jeesus tervendab haigeid kogu aeg - OK, Jumal tahab tervendada haigeid.
Jeesus räägib meile imelisi, väega, lohutuse sõnu - seda tahab ka Jumal.
Kui tunneme Jeesust, tunneme ka Jumalat.
Kui kuuleme Jeesuse sõnu, kuuleme Jumala sõnu.
Johannese 8:28 loeme:
"Mina olen see ja ma ei tee midagi iseenesest,
vaid räägin nõnda, nagu Isa mind on õpetanud."
Johannese 8:19 "Siis nad ütlesid talle: Kus on sinu Isa?” Jeesus vastas:
Teie ei tunne mind ega minu Isa.
Kui te tunneksite mind, tunneksite te ka mu Isa.”
Kui tunneme Jeesust, tunneme ka Isa.
Kui me tunneme Püha Vaimu, siis me tunneme Jeesust ja tunneme Isa.
Nad on kolm, aga samas üks. Püha Vaim pole vähem Jumal kui Jeesus
Püha Vaim pole vähem Jumal kui Isa.
Ta on isik, keda sinagi võid tundma õppida.
Aga nüüd palvetame.
Tänan, Issand imelise saladuse eest, mille sa armust oled meile paljastanud.
Sa elad meis ja sa, Püha Vaim, oled meie sõber.
Sa oled tõeline elav Jumal, keda võib lähedalt tundma õppida.
Issand, ma palun koos Joyga, et Sa paljastad igale vaatajale
selle sama saladuse. Kristus meie sees - kirkuse lootus.
Püha Vaim, saa elavaks igaühele, kes januneb lähedase osaduse järele.
Aita iga vaatajat nägema ja kuulma Sind!
Leidma seda lähedast osadust Sinuga.
Seda me palume Jeesuse nimel. Aamen.
Kui oled sellest saatest midagi saanud,
võid ka ise midagi anda, kui soovid.
Võid annetada 7 eurot Tv7 Eesti annetustelefonil 900 1777
Saate lõpus näed ekraanil ka kontonumbreid, millele annetada.
Ole õnnistatud igal juhul! Aitäh!
TV7 arvelduskontod Swedbank 221048388411 SEB 10220109461019 Saaja: Taevas TV7
Tõlge: Meeli Martin